Document ID: /roh_data/filtered/fineweb-2-filterrobots_roh.jsonl.gz/16242

Anc fin la fin dal 2019 è la situaziun clera: Fin lura survegnan las Viafiers federalas svizras SBB anc ina giada la concessiun per il traffic a lunga distanza.
Concurrenza per la SBB pussaivla a partir dal nov urari 2019
Cun quai che la concessiun actuala per il traffic a lunga distanza expira sin la fin da quest onn, han gia stuì vegnir inoltradas las offertas per la concessiun nova. Per quella aveva offrì sper la SBB er la BLS. La BLS vul numnadamain surpigliar intginas lingias dal traffic lontan e concurrenzescha perquai cun la SBB.
Per decider èn necessarias anc ulteriuras infurmaziuns
Suenter avair analisà las duas offertas veglia l’Uffizi federal da traffic far in’analisa approfundada e dumandar ulteriuras infurmaziuns dals dus offerents. Fin la mesadad dal 2018 vegn lura l’uffizi a decider, tgi che surpiglia a partir da la fin dal 2019 tgeninas lingias dal traffic a lunga distanza.
Quai ha il Cussegl federal fatg a savair il glindesdi en ina communicaziun a las medias.
RR novitads 14:00